32000R1659
L 192/19
JURNALUL OFÍCIAL AL UNIUNII EUROPENE
REGULAMENTUL (CE) NR. 1659/2000 AL COMISIEI
din 26 iulie 2000
de modificare a Regulamentului (CE) nr. 1445/95 privind normele de aplicare a regimului licențelor de import și export în sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), în special articolul 29 alineatul (2) și articolul 33 alineatul (12),
întrucât:
(1)
Articolul 7 din Regulamentul (CE) nr. 1445/95 al Comisiei din 26 iunie 1995 privind normele de aplicare a regimului licențelor de import și export în sectorul cărnii de vită și mânzat (2), astfel cum a fost modificat ultima dată prin Regulamentul (CE) nr. 1439/2000 (3), derogă de la articolul 5 alineatul (1) din Regulamentul (CEE) nr. 3719/88 al Comisiei din 16 noiembrie 1988 de stabilire de norme comune de aplicare a regimului licențelor de import și export și de fixare în avans pentru produsele agricole (4), astfel cum a fost modificat ultima dată prin Regulamentul (CE) nr. 1127/1999 (5), prin stabilirea la 60 EUR a sumei sub care nu este nevoie de licență pentru produsele pentru care nu s-a solicitat nici o restituire. În scopul simplificării, este necesar să se convertească această sumă în capete, în cazul bovinelor vii și în tone, în cazul altor produse.
(2)
Articolul 8 alineatul (1) din Regulamentul (CE) nr. 1445/95 prevede o perioadă de valabilitate de 75 de zile pentru licențele de export cu fixare în avans a restituirii pentru animalele de reproducție de rasă pură care sunt înregistrate sub codul NC 0102 10 și un termen de patru luni plus luna curentă pentru licențele emise în cadrul procedurii menționate la articolul 44 din Regulamentul (CEE) nr. 3719/88. Experiența a demonstrat că aceste termene sunt prea scurte și că ar trebui prelungite la cinci luni plus luna curentă. În afară de aceasta, ar trebui să existe, de asemenea, o derogare care să prelungească de la 21 la 90 zile termenul menționat la articolul 44 alineatul (5) din Regulamentul (CEE) nr. 3719/88, în care exportatorul trebuie să informeze organismul emitent al licență cu privire la rezultatul procedurii de licitație deschise într-o țară terță.
(3)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 1445/95 se modifică după cum urmează:
1.
La articolul 7, al doilea paragraf se înlocuiește cu următorul text:
„Cu toate acestea, prin derogare de la articolul 5 alineatul (1) a patra liniuță din Regulamentul (CEE) nr. 3719/88, nu se solicită o licență de export pentru produsele menționate la articolul 8 alineatul (2) a doua liniuță, pentru cantități care nu depășesc nouă capete, pentru produsele înregistrate sub codul NC 0102 și care nu depășesc două tone, pentru alte produse.”
2.
La articolul 8, alineatul (1) se înlocuiește cu următorul text:
„(1) Termenul de valabilitate al licențelor pentru exporturile de produse pentru care se solicită o restituire și care fac obiectul emiterii unei licențe de export cu fixare în avans a restituirii este de:
-
cinci luni plus luna în curs pentru produsele înregistrate sub codul NC 0102 10 și 75 de zile pentru produsele înregistrate sub codurile NC 0102 90 și 1602;
-
30 zile pentru alte produse,
de la data emiterii, în sensul articolului 21 alineatul (2) din Regulamentul (CEE) nr. 3719/88.
Cu toate acestea, termenul de valabilitate al licențelor pentru exporturile de carne de vită și mânzat, emise în cadrul procedurii menționate la articolul 44 din Regulamentul (CEE) nr. 3719/88, expiră la sfârșitul
-
lunii a cincea, pentru produsele înregistrate sub codul NC 0102 10;
-
lunii a patra, pentru alte produse,
după data emiterii, în sensul articolului 21 alineatul (2) din regulamentul menționat anterior.
Prin derogare de la articolul 44 alineatul (5) din Regulamentul (CEE) nr. 3719/88, termenul limită de 21 de zile, pentru produsele înregistrate sub codul NC 0102 10, se înlocuiește cu 90 de zile.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 2000.